stanford-oval/wikipedia huggingface dataset:
המדריך לרוצח
עלילה > עונה 4

אנאליס מנסה להתאושש מבעיית האלכוהול שלה בעזרת מטפל, ד"ר אייזיק רואה. היא מנתקת קשר עם הסטודנטים ועם בוני, שעוברת לעבוד במשרד התובע המחוזי המסייעת לתובע המחוזי טוד דנבר. לורל מגיעה למסקנה כי אביה אחראי לרצח של וס, והיא מתכננת לגנוב ראיות מפלילות ממשרד עורכי-הדין שלו בעזרתם של מקיילה, אוליבר, אשר ופרנק. במהלך גניבת הנתונים המפלילים, סיימון, חברם לכיתה, חושד שהם מתכננים להפליל אותו בגניבה. הוא מנסה להתעמת עם מקיילה, לורל, ואשר, אבל בטעות יורה לעצמו בראש באמצעות האקדח של לורל. פרנק בטעות מכה את לורל בבטנה ההריונית, מה שגורם לה ללדת מוקדם מדי ולעבור אשפוז בבית חולים. אביה של לורל מגיש בקשה למשמורת על הנכד שלו על ידי הגשת עדויות על התמכרות העבר של לורל ועל הבריאות הנפשית הלא-יציבה שלה לשופט. אמה של לורל מופיעה במפתיע כדי "לעזור" ללורל להילחם מול אביה, ופרנק ובוני מגלים קשר מסתורי בין אמה של לורל לבין וס והרוצח שלו, דומיניק. בינתיים, אנאליס מחפשת דרכים אלטרנטיביות לזכות בתביעה הייצוגית שלה, בעזרתו של קונור. היא בוחרת את נתניאל לייהי האב, אביו של נייט, בתור הפנים לתביעה שלה, לאחר שהוא נכנס למאסר עולם על רצח שביצע כתוצאה מאי-שפיות. אנאליס מצליחה לקחת את התיק של לייהי עד לבית המשפט העליון, בעזרתה של אוליביה פופ (כחלק מפרק קרוס-אובר בו העלילה של הסדרה שילבה את הדמויות הראשיות בסדרה "סקנדל"). לורל מגלה שאימה הייתה מעורבת גם כן בחיסול של וס, ומתעמתת איתה בחדר המלון שלה. סיימון, שמאושפז בבית חולים, מתעורר ומחליט לשתף פעולה עם אנאליס והצוות שלה אם הם ישיגו עבורו את הקבצים הלא-חוקיים, שיעזרו לו לקבל גרין-קארד בתור מדליף שחיתויות. בזמן שאוליבר מנסה לאתר את הקבצים שנמצאים על הכונן הקשיח שגנבו, אנאליס פונה לתוכנית חלופית, ויוצרת קשר עם טיגן פרייס, עורכת הדין של חורחה קסטיו. טיגן מסכימה לעזור ומוסרת לFBI מידע על הפעילות הבלתי-חוקית של חורחה. אנאליס סוחטת את חורחה לחתום על מסמך שיעביר את המשמורת על כריסטופר, בנה של לורל, בחזרה אליה, ובתמורה הוא יקבל בחזרה את הכונן הקשיח שמעיד על הפעילות הלא-חוקית שלו. כריסטופר חוזר למשמורת של לורל, אבל העדות של טיגן גורמת למעצרו של חורחה קסטיו, בחשד לעבירות שחיתות ולמעורבות ברצח של טוד דנבר, התובע המחוזי, שסיפק ללורל מידע שקשור לחיסול של וס. כדי למנוע מסיימון מלסחוט את הצוות של אנאליס, מקיילה מחליטה לגרום לגירוש שלו בחזרה לפקיסטן, כיוון שהוא נשא על עצמו נשק לא-חוקי בעבודה, מה שיוצר מתח בינה ובין אוליבר ואנאליס, שניסו לשכנע אותה שלא לעשות את זה.
עלילה > עונה 6

בעקבות היעלמותם של לורל וכריסטופר ומותו של אמט קרפורד בסוף העונה הקודמת, אנאליס חווה משבר וצורכת סמים רבים עד למנת יתר ומאוחר יותר מאשפזת את עצמה במכון גמילה מתוך רגשי אשמה. לאחר שהשלימה עם מעשי העבר שלה, היא חוזרת בדיוק בזמן כדי לעזור לתלמידים המצטיינים הנותרים לסיים את הסמסטר האחרון שלהם ללימודי משפטים ולנסות למצוא את לורל וכריסטופר. בינתיים, מקיילה, קונור ואשר ממשיכים לחפש אחר לורל וכריסטופר ומתכוננים למסיבת הסיום שלהם. התוכניות משתנות כאשר ה-FBI, לפי בקשת המושלת בירקהד, פותחים בחקירה יסודית על אנאליס, הסטודנטים והעמיתים שלה, ועל כל רצח ומעשי עבירה שבוצעו על ידיהם בשש העונות האחרונות, מה שמכריח אותם להחליט בחירות דרסטיות להישרדות, שישנו את חייהם ואת עתידם לנצח. האם הם יצליחו להתחמק מרצח?
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | ממוצע צופים (במיליונים) |
| --- | --- | --- | --- | --- | --- | --- |
|  | 1 | 15 | 15 | 25 בספטמבר 2014 | 26 בפברואר 2015 | 11.40 |
|  | 2 | 15 | 15 | 24 בספטמבר 2015 | 17 במרץ 2016 | 10.26 |
|  | 3 | 15 | 15 | 22 בספטמבר 2016 | 23 בפברואר 2017 | 7.91 |
|  | 4 | 15 | 15 | 28 בספטמבר 2017 | 15 במרץ 2018 | 6.42 |
|  | 5 | 15 | 15 | 27 בספטמבר 2018 | 28 בפברואר 2019 | 5.15 |
|  | 6 | 15 | 15 | 26 בספטמבר 2019 | 14 במאי 2020 | טרם פורסם |
הפקה > פיתוח

ב-19 באוגוסט 2013, קנתה רשת ABC את הרעיון המקורי מחברת ההפקה ShondaLand, שיסדה שונדה ריימס. התסריט לפרק הפיילוט נכתב על ידי מפיק הפיקוח של "האנטומיה של גריי", פיטר נובאק. ABC הזמינה את הפיילוט ב-19 בדצמבר 2013. פרק הפיילוט צולם בלוס אנג'לס, קליפורניה; באוניברסיטת דרום קליפורניה ובפילדלפיה, פנסילבניה. הפרק הופק על ידי מייקל אופר. ב-8 במאי 2014, הפכה ABC את הפיילוט לסדרה שתשודר במהלך משבצת השידור השנתית 15–2014. באיגוד העיתונאים של מבקרי הטלוויזיה ביולי 2014, הוכרז כי "המדריך לרוצח" תהיה סדרה מוגבלת עם רק 15 או 16 פרקים לעונה. הכמות הקטנה של מספר הפרקים נובע מהעסקה לכוכבת הסדרה דייוויס. ב-9 באוקטובר 2014, סגרה ABC עונה מלאה עם 15 פרקים.
הפקה > ליהוק

ב-21 בינואר 2014, לוהק השחקן הראשון בסדרה, מאט מקגורי, שמגלם סטודנט למשפטים. במהלך פברואר ומרץ 2014, לוהקו שחקנים נוספים - אייז'ה נעמי קינג, ג'ק פלאהי, אלפרד אינוק וקרלה סוזה - כולם בתור סטודנטים למשפטים. קייטי פינדלי לוהקה בתור סטודנטית סוחרת סמים, וצ'ארלי ובר בתור עמיתה של פרופסור קיטינג. בילי בראון לוהק בתור המאהב של פרופסור קיטינג, טום וריקה בתור בעלה של פרופסור קיטינג וליזה וייל בתור אחת העמיתים של קיטינג. ב-25 בפברואר, פורסם כי ויולה דייוויס לוהקה לתפקיד הראשי של פרופסור קיטינג. ב-4 בנובמבר 2014, נודע כי זוכת פרס האוסקר מרשה גיי הארדן לוהקה לתפקיד משנה סודי בחצי השני של העונה הראשונה. ב-15 בדצמבר 2014, פורסם כי זוכת פרס אמי סיסלי טייסון תופיע בפרק אחד בחצי השני של העונה הראשונה.
שידור

"המדריך לרוצח" משודרת בימי חמישי בשעה 22:00 בארצות הברית. רשת ABC הזיזה את "האנטומיה של גריי" ואת "סקנדל" לשעות 20:00 ו-21:00, מה שיוצר שידור לאורך כל הערב בימי חמישי של סדרות שהופקו כולן על ידי שונדה ריימס, דבר נדיר בטלוויזיה האמריקאית. ב-14 ביולי 2014, הוכרז כי הסדרה תעלה לשידור ב-25 בספטמבר 2014.
בישראל משודרת הסדרה בערוץ HOT3 וניתנת לצפייה ב-HOT VOD.
הסדרה שודרה גם בנטפליקס עד סוף דצמבר 2024.
קבלה > רייטינג

| עונה | משבצת שידור | פרקים | בכורה> תאריך | בכורה> צופים (במיליונים) | סיום> תאריך | סיום> צופים (במיליונים) | ממוצע צופים (במיליונים) |
| --- | --- | --- | --- | --- | --- | --- | --- |
| 1 | ימי חמישי 22:00 | 15 | 25 בספטמבר 2014 | 14.12 | 26 בפברואר 2015 | 8.99 | 11.40 |
| 2 | ימי חמישי 22:00 | 15 | 24 בספטמבר 2015 | 8.38 | 17 במרץ 2016 | 5.29 | 10.26 |
| 3 | ימי חמישי 22:00 | 15 | 22 בספטמבר 2016 | 5.11 | 23 בפברואר 2017 | 4.92 | 7.91 |
| 4 | ימי חמישי 22:00 | 15 | 28 בספטמבר 2017 | 3.96 | 15 במרץ 2018 | 3.83 | 6.42 |
| 5 | ימי חמישי 22:00 | 15 | 27 בספטמבר 2018 | 2.93 |  28 בפברואר 2019  | 2.76 | 2.76 |
קבלה > ביקורת

הסדרה זכתה לביקורות חיוביות. האתר Rotten Tomatoes העניק לעונה הראשונה דירוג של 86% המבוסס על 57 ביקורות, עם רייטינג ממוצע של 6.9/10. הקונצנזוס הביקורתי של האתר כתב: "'המדריך לרוצח' לא מקורית מבחינת רעיונות, אך מספקת ריגושים עם תפניות מלודרמטיות ותפקיד ראשי שובה לב". האתר Metacritic העניק לעונה הראשונה של הסדרה ציון של 68 מתוך 100, המבוסס על 30 ביקורות, המציין "ביקורות חיוביות באופן כללי".
מארי מק'נמארה מלוס אנג'לס טיימס כתבה על הביצוע של ויולה דייוויס בסדרה: "כל העיניים על דייוויס, זוכת פרס טוני ומועמדת לפרס אוסקר. מגנטי ומאיים, דייוויס יוצרת משטח נוקם ונוטר שמתחתיו מהבהבים כל מיני רגשות מבוהלים. תשוקה ופחד, ודאות, פקפוק עצמי ונחישות מופיעים כהרף עין עם זווית של מבט חטוף, הורדת עפעף ולאחר מכן משוחררים כאילו מעולם לא היו שם". מליסה מארז מאנטרטיינמנט ויקלי הגדירה את הביצוע של דייוויס "מרובד בצורה עוצמתית". דייוויד הינקל מניו יורק דיילי ניוז, אמר כי הסדרה לא מביאה מספיק כיף למסך בניגוד לסדרות האחרות של שונדה ריימס, "האנטומיה של גריי" ו"סקנדל". פרזיאר מור מ-Associated Press, כתב כי הסדרה "מבטיחה להיות מפותלת, מרושעת, אפלה ומהנה. ומככבת בה ויולה דייוויס, שמביאה חיים לדמות מלאת חישובים ומסתורין אינסופיים".
העונה השנייה גם זכתה לביקורות חיוביות. באתר Rotten Tomatoes, יש לה 100 אחוזי תמיכה, המבוססים על 10 ביקורות, עם רייטינג ממוצע של 8.5 מתוך 10. לסלי ברוק מ-Paste Magazine, שיבחה את העונה השנייה וכתבה: "לא הייתי מוציאה מכלל אפשרות שהמדריך לרוצח, שהפכה את קווי העלילה של כל הסדרות של רשת ABC על ראשיהן והראתה שאין דבר שהוא בלתי אפשרי, תכניס גילוי עריות לתוך תערובת מקרית". ברוק העניקה לסדרה ציון של 9 מתוך 10. קיין אנדרסון מאנטרטיינמנט ויקלי, כתב שעם דייוויס ככוכבת הסדרה אפשר להתחמק מכל דבר.
גם העונה השלישית זכתה לביקורות חיוביות. באתר Rotten Tomatoes, מחזיקה הסדרה ב-80 אחוזי תמיכה, המבוססים על 5 ביקורות.
פרסים ומועמדויות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2014 | פרסי המכון הסרטים האמריקאי | תוכנית הטלוויזיה של השנה | תוכנית הטלוויזיה של השנה | זכייה |
| 2014 |  פרס TV Guide | סדרת טלוויזיה חדשה אהובה | סדרת טלוויזיה חדשה אהובה | מועמדות |
| 2015 | פרסי ה-BET | השחקנית הטובה ביותר | ויולה דייוויס | מועמדות |
| 2015 | פרסי ה-EWwy | סדרת הדרמה הטובה ביותר | סדרת הדרמה הטובה ביותר | מועמדות |
| 2015 | פרסי ה-GLAAD ה-26 | סדרת דרמה מצטיינת | סדרת דרמה מצטיינת | זכייה |
| 2015 | פרסי גלובוס הזהב ה-72 | השחקנית הטובה ביותר בסדרת טלוויזיה – דרמה | ויולה דייוויס | מועמדות |
| 2015 | פרסי ה-NAACP Image ה-46 | סדרת דרמה מצטיינת | סדרת דרמה מצטיינת | זכייה |
| 2015 | פרסי ה-NAACP Image ה-46 | שחקנית מצטיינת בסדרת דרמה | ויולה דייוויס | זכייה |
| 2015 | פרסי ה-NAACP Image ה-46 | שחקנית משנה מצטיינת בסדרת דרמה | אייז'ה נעמי קינג | מועמדות |
| 2015 | פרסי ה-NAACP Image ה-46 | שחקן משנה מצטיין בסדרת דרמה | אלפרד אינוק | מועמדות |
| 2015 | פרסי בחירת הקהל ה-41 | סדרת דרמה חדשה אהובה | סדרת דרמה חדשה אהובה | מועמדות |
| 2015 | פרסי בחירת הקהל ה-41 | שחקנית אהובה בסדרת טלוויזיה חדשה | ויולה דייוויס | זכייה |
| 2015 | פרסי האמי לבידור בפריים טיים ה-67 | שחקנית ראשית מצטיינת בסדרת דרמה | ויולה דייוויס | זכייה |
| 2015 | פרסי האמי לבידור בפריים טיים ה-67 | שחקנית אורחת מצטיינת בסדרת דרמה | סיסלי טייסון | מועמדות |
| 2015 | פרסי גילדת שחקני המסך ה-21 | ביצוע מצטיין על ידי שחקנית בסדרת דרמה | ויולה דייוויס | זכייה |
| 2016 | פרסי גלובוס הזהב ה-73 | השחקנית הטובה ביותר בסדרת טלוויזיה – דרמה | ויולה דייוויס | מועמדות |
| 2016 | פרסי ה-NAACP Image ה-47 | סדרת דרמה מצטיינת | סדרת דרמה מצטיינת | מועמדות |
| 2016 | פרסי ה-NAACP Image ה-47 | שחקנית מצטיינת בסדרת דרמה | ויולה דייוויס | מועמדות |
| 2016 | פרסי ה-NAACP Image ה-47 | שחקנית משנה מצטיינת בסדרת דרמה | סיסלי טייסון | מועמדות |
| 2016 | פרסי ה-NAACP Image ה-47 | שחקן משנה מצטיין בסדרת דרמה | אלפרד אינוק | מועמדות |
| 2016 | פרסי בחירת הקהל ה-42 | סדרת דרמה אהובה | סדרת דרמה אהובה | מועמדות |
| 2016 | פרסי בחירת הקהל ה-42 | שחקנית דרמה אהובה – טלוויזיה | ויולה דייוויס | מועמדות |
| 2016 | פרסי גילדת שחקני המסך ה-22 | ביצוע מצטיין על ידי שחקנית בסדרת דרמה | ויולה דייוויס | זכייה |
הערות שוליים

↑  Full 2014-15 TV Season Series Rankings: Football & ‘Empire’ Ruled
↑  Moraes, Lisa de (2016-05-26). "Full 2015-16 TV Season Series Rankings: 'Blindspot', 'Life In Pieces' & 'Quantico' Lead Newcomers". Deadline (באנגלית אמריקאית). נבדק ב-2018-11-24.
| 0 | 1 | 2 |
| --- | --- | --- |
| הקודם: 2013–2014: סקנדל | פרס NAACP Image – סדרת הדרמה הטובה ביותר   2015: המדריך לרוצח  | הבא: 2016: אימפריה |
ויולה דייוויס משחקת את התפקיד הראשי
אימת המתים המהלכים

| --- | --- |

 מבוסס על:  המתים המהלכים, המתים המהלכים 
 סוגה:  אימה   דרמה
 יוצרים:  רוברט קירקמן, דייב אריקסון 
 שחקנים:  קים דיקנס קליף קרטיס פרנק דילן אלישיה דבנם קארי לורנזו ג'יימס הנרי אליזבת רודריגז רובן בליידס מרסדס מייסון סאם אנדרווד פטרישיה רייס ספינדולה קולמן דומינגו דני גרסיה
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס רבתי, לוס אנג'לס 
 מספר עונות:  8 
 מספר פרקים:  113
 תוכנית מקור:  המתים המהלכים
 הפקה
 מפיק:  ביל ג'ונסון
 מפיקים בפועל:  גייל אן הורד, רוברט קירקמן, דייב אריקסון 
 חברת הפקה:  אולפני AMC   Circle of Confusion   Valhalla Entertainment
 הפצה:  הולו 
 אתר צילומים:  ונקובר, קולומביה הבריטית   לוס אנג'לס, קליפורניה
 מוזיקה:  פול הסלינגר 
 אורך פרק:  43–65 דקות
 שידור
 רשת שידור:  AMC
 רשת שידור בישראל:  AMC (הוט, יס, פרטנר)
 תקופת שידור מקורית:  23 באוגוסט 2015 – 19 בנובמבר 2023
 תקופת שידור בישראל:  4 באפריל 2016 – רץ
 קישורים חיצוניים
 אתר רשמי
 דף התוכנית ב-IMDb
 
אימת המתים המהלכים (באנגלית: Fear the Walking Dead) היא סדרת טלוויזיה אמריקאית מסוגת דרמת-אימה שנוצרה על ידי רוברט קירקמן ודייב אריקסון ועלתה לשידור ב-23 באוגוסט 2015, ברשת AMC. הסדרה היא ספין אוף לסדרת האימה "המתים המהלכים", שנוצרה על ידי רוברט קירקמן, טוני מור וצ'רלי אדלרד, אשר המבוססת על קומיקס בעל אותו השם. רשת AMC נתנה אישור לפיילוט ב-9 במרץ 2015, עם התחייבות לשתי עונות. העונה הראשונה מכילה 6 פרקים, בעוד העונה השנייה מכילה 15 פרקים ועלתה לשידור באפריל 2016. העונה השלישית עלתה ב-4 ביוני 2017 ונמשכה כ-16 פרקים עד ל-5 באוקטובר 2017. ב-15 באפריל 2018 החל חלקה הראשון של העונה הרביעית בצמוד לסיומה של העונה השמינית של סדרת האם, וחלקה השני עלה לשידור ב-12 באוגוסט 2018. בדצמבר 2020 חודשה הסדרה לעונתה השביעית, שעלתה לשידור ב-17 באוקטובר 2021.
בישראל הסדרה עלתה לשידור בערוץ AMC בגרסתו המקומית, ששודר ללקוחות yes במקביל לעלייתה בארצות הברית. באפריל 2016, עם עליית ערוץ AMC ב-HOT, עלתה הסדרה גם שם. שידור הסדרה ב-yes הופסק בתום העונה הרביעית, עם הפסקת ההתקשרות בין yes ל-AMC.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 6 | 6 | 23 באוגוסט 2015 | 4 באוקטובר 2015 |
|  | 2 | 15 | 15 | 10 באפריל 2016 | 2 באוקטובר 2016 |
|  | 3 | 16 | 16 | 4 ביוני 2017 | 15 באוקטובר 2017 |
|  | 4 | 16 | 16 | 15 באפריל 2018 | 30 בספטמבר 2018 |
|  | 5 | 16 | 16 | 2 ביוני 2019 | 29 בספטמבר 2019 |
|  | 6 | 16 | 16 | 11 באוקטובר 2020 | 13 ביוני 2021 |
|  | 7 | 16 | 16 | 17 באוקטובר 2021 | 13 ביוני 2022 |
|  | 8 | 12 | 12 | 14 במאי 2023 | 19 בנובמבר 2023 |
עלילה

עלילת העונה הראשונה מתחילה בלוס אנג'לס, קליפורניה, ועוקבת אחר מורה גרוש, יועצת חינוכית ושני ילדיה, אשר עומדים בתחילתה של אפוקליפסת זומבים ועדים לתחילת התמוטטות הציוויליזציה. במהלך העונה נמלטת המשפחה למקסיקו על יאכטה, בסיוע אדם שמטרותיו מפוקפקות.
העונות השנייה והשלישית מתרחשות במקסיקו ובקרבת הגבול עם ארצות הברית, שם מוצאת החבורה מחסה בקהילות שורדים שמצליחות להתבצר מפני הזומבים.
בין העונה השלישית והרביעית מתרחשת קפיצת זמן של כשנתיים, על מנת ליישר קו עם עלילת "המתים המהלכים". זאת, משום שאחת הדמויות של המתים המהלכים, הנמצאת כבר בעונתה השמינית, כשנתיים לאחר פרוץ האפוקליפסה, חוצה את ארצות הברית מווירג'יניה לטקסס ופוגשת שם את גיבורי אימת המתים המהלכים.
העונה הרביעית מתרחשת בטקסס, לאחר שגיבורי הסדרה נאלצים לנטוש אצטדיון בו התבצרו ומתחילים לנדוד באזורים הכפריים של המדינה.
דמויות > דמויות ראשיות

מדיסון קלארק (קים דיקנס) – יועצת חינוכית וארוסתו של טראוויס. היא אם חד הורית לאלישיה וניק.
טראוויס מנהאוה (קליף קרטיס) – מורה לאנגלית, ארוסה של מדיסון, גרוש אשר חולק משמורת משותפת על בנו כריס, עם אשתו לשעבר ליזה.
ניקולס קלארק (פרנק דיליין; עונות 4-1) – ידוע גם בשם הקיצור ניק, בנה של מדיסון שנשר מהמכללה ונאבק בבעיית סמים.
אלישה קלארק (אלישה דבנאם-קארי; עונות 7-1) – בתה השאפתנית ובעלת הישגים גבוהים של מדיסון, שנמצאת במערכת יחסים עם החבר הספורטאי שלה מאט. היא מסוגלת לקרוא מצבים היטב ולעיתים קרובות מוצאת את עצמה בסתירה לניק בשל היעדר המוטיבציה שלו.
כריס מנהאוה (לורנזו ג'יימס הנרי) – בנם של טראוויס וליזה, אשר נוטר טינה לאביו בעקבות הגרושים.
ליזה אורטיז (אליזבת רודריגז) – אשתו לשעבר של טראוויס ואמו של כריס. היא לומדת בבית ספר לאחיות.
דניאל סלזאר (רובן בליידס) – אביה של אופליה. הוא ספר שהיגר עם משפחתו ללוס אנג'לס.
אופליה סלזאר (מרסדס מייסון; עונות 3-1) – נולדה וגדלה בארצות הברית ומגוננת על הוריה המהגרים.
גריזלדה סלזאר (פטרישיה רייס ספינדולה) – אשתו של דניאל ואמה של אופליה, קתולית אדוקה ולא מוכנה לקבל את המדע ותופעות על טבעיות, היא מייחסת את תחלואי העולם לחטאים שבוצעו על ידי בני אדם.
ויקטור סטרנד (קולמן דומינגו) – איש מסתורי וקר רוח, אשר חובר לניק ולשאר החבורה במהלך ההתפרצות.
לוסיאנה (דנאי גרסיה; החל מעונה 2) – חברתו של ניק, אותה הכיר במחנה פליטים במקסיקו.
ג'ייק אוטו (סאם אנדרווד; עונה 3) – בנו של מנהיג המושבה.
מלווין (קווין זגרס)
הפקה > פיתוח

בספטמבר 2013, AMC הכריזו כי הם מפתחים סדרה מקבילה למתים המהלכים, אשר עוקבת אחר סט אחר של דמויות. בספטמבר 2014, AMC הזמינו פרק פיילוט. בדצמבר 2014 אושר כי הסדרה תעסוק באותה אפוקליפסת זומבים של המתים המהלכים, אך במיקום אחר, מאוחר יותר נודע כי המקום הוא לוס אנג'לס. במרץ 2015 נחשף כי שם הסדרה הוא "Fear the Walking Dead", וכי AMC הזמינו את הסדרה עם התחייבות לשתי עונות. העונה הראשונה שעלתה ב-23 באוגוסט 2015, מכילה 6 פרקים, בעוד העונה השנייה מכילה 15 פרקים שעלו לשידור ב-2016.
הפקה > ליהוק

בדצמבר 2014 לוהקו ארבעת התפקידים הראשיים המובילים – קים דיקנס כננסי טומקינס (בהמשך שונה שם הדמות למדיסון קלארק); קליף קרטיס כשון קבררה (בהמשך שונה לטראוויס); פרנק דיליין כניק; ואלישה דבנם-קארי כאלישה.
הפקה > צילומים

הפקת פרק הפיילוט החלה בתחילת 2015 והסתיימה ב-6 בפברואר של אותה שנה. פרק הפיילוט צולם בלוס אנג'לס ושאר הפרקים של העונה הראשונה צולמו בוונקובר, קולומביה הבריטית, קנדה. הצילומים של חמשת הפרקים הנותרים של העונה הראשונה החלו ב-11 במאי 2015.
הפקה > סדרת רשת

סדרת רשת בת 16 חלקים בשם "הפחד מהמתים המהלכים: טיסה 462", עלתה לאתר AMC ב-4 באוקטובר 2015. כל חלק (פרק) של הסדרה נע בין דקה לשתי דקות, הסדרה עוסקת בהשפעות התפרצות המגפה במהלך טיסה מסחרית. אחת הדמויות מסדרת הרשת מופיעה בעונה השנייה של "הפחד מהמתים המהלכים".
שידור ורייטינג

פרק הבכורה של הסדרה שאורכו 60 דקות, שודר ב-23 באוגוסט 2015 בארצות הברית והוא הופץ תוך 24 שעות לאחר מכן, בערוצים הבין-לאומיים של AMC.
לפרק הבכורה של העונה הראשונה, היו מעל ל-10 מיליון צופים אמריקאים. מדובר בשיא רייטינג להקרנת הפרק הראשון בסדרות טלוויזיה בכבלים.
ביקורות

בניו יורק פוסט נתנו לסדרה 3 מתוך 5 כוכבים, וכתבו: "שני הפרקים הראשונים מותחים ומצמררים – הם דוגמה טובה עד כמה אפקטיבי יכול להיות קצב איטי ואווירה אפלה". ב-Hollywood Reporter נתנו לסדרה סקירה ממוצעת וציינו כי הסדרה לא ממש משעממת, אך פחות מושכת מהסדרה המקורית. ב-HitFix ציינו כי הסדרה "פשוט נוראית וגרועה כמו המתים המהלכים".
הסדרה קיבלה ביקורות חיוביות בדרך כלל. ב-Rotten Tomatoes הסדרה קיבלה דירוג של 72%, בהתבסס על 39 ביקורות. ב-Metacritic הסדרה קיבלה ציון של 65 מתוך 100, בהתבסס על 30 ביקורות.
פרסים ומועמדויות

| שנה | פרס | קטגוריה | מועמד (ים) | תוצאה |
| --- | --- | --- | --- | --- |
| 2024 | פרס סאטורן | סדרת האימה הטובה ביותר | "אימת המתים המהלכים" | מועמדות |
הערות שוליים

↑  Joe Otterson, Joe Otterson, ‘Fear the Walking Dead’ Renewed for Season 7 at AMC, Variety, ‏2020-12-03 (באנגלית אמריקאית)
↑  Cameron Bonomolo, Fear the Walking Dead: Final Episodes Synopses Drop a Bomb on Season 6, ComicBook.com, ‏8 May 2021
↑  'Fear the Walking Dead' premiere ratings make cable history
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
ג'סיקה ג'ונס (סדרת טלוויזיה)

| --- | --- |

לוגו הסדרה
 מבוסס על:  ג'סיקה ג'ונס 
 סוגה:  פעולה, בילוש, מותחן פסיכולוגי, גיבורי-על
 יוצרים:  מליסה רוזנברג מבוסס על Alias מאת בריאן מייקל בנדיס ומייקל גיידוס
 שחקנים:  קריסטין ריטר דייוויד טננט מייק קולטר רייצ'ל טיילור קארי-אן מוס
 פרסים:  פרס הוגו לעיבוד הדרמטי הטוב ביותר (קצר) 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  3 
 מספר פרקים:  39 
 תוכנית מקור:  דרדוויל
 תוכנית המשך:  לוק קייג'
 הפקה
 מפיק:  מליסה רוזנברג ליז פרידמן ג'ף לואב
 מפיקים בפועל:  ג'ף לוב, סטן לי, ס. ג'. קלרקסון, ג'ו קסאדה 
 חברת הפקה:  Marvel Television, אולפני ABC, ‏Tall Girl Productions
 הפצה:  נטפליקס, דיסני+ 
 עורכים:  גונתן צ'יבנול
 אתר צילומים:  ניו יורק 
 מוזיקה:  שון קלרי 
 אורך פרק:  כ-50 דקות
 שידור
 רשת שידור:  נטפליקס 
 רשת שידור בישראל:  נטפליקס, דיסני+
 פורמט (תמונה):  4K Ultra HDTV
 תקופת שידור מקורית:  20 בנובמבר 2015 – 14 ביוני 2019
 קישורים חיצוניים
 אתר רשמי
 דף התוכנית ב-IMDb
 
ג'סיקה ג'ונס (באנגלית: Marvel's Jessica Jones) היא סדרת טלוויזיה אמריקאית המבוססת על חוברות הקומיקס "ג'סיקה ג'ונס" מבית מארוול קומיקס. הסדרה מופקת על ידי חטיבת הטלוויזיה של מארוול בשילוב עם אולפני ABC והופצה בידי רשת הזרמת המדיה נטפליקס כחלק מהיקום הקולנועי של מארוול. את הסדרה פיתחה מליסה רוזנברג ואת התפקיד הראשי מגלמת קריסטין ריטר.
הסדרה היא השנייה מבין מספר סדרות טלוויזיה שהובילו למיני סדרה על קבוצת "המגינים", כשלפניה הועלתה לצפייה ישירה בנטפליקס הסדרה "דרדוויל", וכשלאחריה הסדרות "לוק קייג'" ו"איירון פיסט". הסדרה היא חלק מן היקום הקולנועי של מארוול ועלתה לצפיית סטרימינג ב-20 בנובמבר 2015. ב-8 במרץ 2018 עלתה לשידור העונה השנייה. ב-14 ביוני 2019, עלתה לשידור העונה השלישית ואחרונה.
עלילה > עונה שנייה

העונה השנייה מתמקדת בחקירתה המחודשת של ג'סיקה בעברה המעורפל בה נחשף כי עבר הוריה שונה ממה שזכרה. היא נחשפת לארגון "IGH" אשר ד"ר קוזלוב היה חלק פעיל ממנו. מלקולם הופך לעוזרה האישי של ג'סיקה וטריש מנסה למצוא יעוד חדש. יש לג'סיקה שכן חדש אשר נראה שלא מחבב אותה, אך במהלך הסדרה, ובעיקר כאשר הצילה את בנו מנפילה מחלונה, הם נהיים מאהבים.
העונה נפתחת בכך שכל אדם עם קשר ל-IGH נרצח. ג'סיקה מגלה כי אמא שלה, שחשבה עד אותו רגע שהיא מתה בתאונה שבעקבותה קיבלה את כוחותיה, היא הרוצחת, ושגם היא קיבלה כוחות על דומים אך משמעותית יותר חזקים בהתליך דומה. יתרה על כך, היא נשואה לרופא קארל מאלוס שעבד תחת קוזלוב, והוא האחראי לתהליך שגרם לכוחותיהן. בשונה מג'סיקה, אמה נשרפה בתאונה, ולכן הושתל לה פרצוף חדש לגמרי.
במהלך העונה, ג'סיקה מתלבטת בין הסגרת אמה הרוצחת לבין הרצון לבלות זמן עם האדם היקר לליבה שחשבה שמת 17 שנה לפניכן.
במהלך העונה אמא שלה נעצרת, וג'סיקה מנסה לשכנעה להסגיר את ד"ר מאלוס, ובתמורה היא לא תשלח לכלא The Raft לאנשים עם כוחות על. במקביל מסתבר שהסוהר האחראי על אמה הוא סדיסט שהועף מבתי כלא קודמים מאחר שכמה אסירים תחתיו התאבדו. בניסיון לחקור מה קורה ג'סיקה מותקפת על ידו בעודה בביתו, והיא הורגת אותו בהגנה עצמית ומעלימה את הראיות.
ג'סיקה מנסה להבריח את ד"ר מאלוס מארצות הברית על מנת שאמה תסגירו, אך טריש מגלה זאת ומחבלת בניסיונותיה, תוך ניצול של מלקולם ושכנוע של ד"ר מאלוס לבצע עליה את ההליך שביצע בג'סיקה ואמה.
ג'סיקה תופסת אותו באמצע התהליך, וד"ר מאלוס מפוצץ את המעבדה בעודו בפנים.
כשאמא של ג'סיקה שומעת את זה, היא רוצחת את הסוהרת החדשה שלה ובורחת לנסות להרוג את טריש.
ג'סיקה עוצרת אותה, אך היא הורגת את השוטרת סאנדיי, סגניתו של השוטר קוסטה אשר עבד עם ג'סיקה.
כתגובה המשטרה מוציאה APB, וג'סיקה מנסה לברוח עם אמה לאחד הגבולות של ארצות הברית. בדרך אמה מוותרת ולוקחת אותה ללונה פארק שהיו הולכים כשג'סיקה הייתה ילדה, ובעודן רוכבות על הגלגל הענק טריש מגיעה והורגת את אמא של ג'סיקה. השוטרים מגיעים לאחר שג'סיקה מבריחה את טריש, וחושבים שג'סיקה עשתה את ה"מעשה הנבון" והרגה את אמה.
בסוף העונה, ג'סיקה מנתקת קשר עם טריש, מלקולם הולך לעבוד עבור הוגארת', וטריש מגלה שמתחילים לה כוחות על בעקבות התהליך של ד"ר מאלוס. העונה נסגרת בכך שג'סיקה עוצרת שוד מזוין בסופר ליד ביתה, ואז יושבת עם שכנה ובנו לארוחת ערב.
שחקנים > דמויות חוזרות

פאם (סוזי אברומייט): המזכירה ומאהבתה של ג'רי הוגארת.
וונדי רוס-הוגארת (רובין וויגרט): רופאה ואשתה של ג'רי, שבעיצומה של תהליכי גירושין.
אוסקר קלמנס (קלארק פיטרס): בלש ותיק במשטרת ניו יורק.
רובן ורובין (קירן מאלקייר וקולבי מיניפי): זוג תאומים ושכניהם של ג'ונס ומלקולם.
אלברט ולואיז תומפסון (מייקל סיברי וליזה אמרי): הוריו של קילגרייב.
הופ שלוטמן (ארין מוריארטי): סטודנטית ואתלטית באוניברסיטת ניו יורק הנופלת קורבן למעשיו של קילגרייב. מוריארטי אמרה כי דמותה היא "ההפך הגמור" לזו של ג'סיקה, שנעשית למגנה של הופ לאחר חוויה משותפת עם קילגרייב.
ויל סימפסון (ויל טראבאל): סגן במשטרת ניו יורק הרציני מאוד בנוגע לעבודתו. שם הדמות לא פורסם עד אוקטובר 2015, והתגלה כי הדמות מבוססת על דמותו של הנבל ניוק. טראבאל תיאר כי מקור הדמות "הומצא מחדש" כדי להתאים את הקומיקס לסדרה.
אוסקר ארוחו (ג'יי. אר. רמירז) (עונה 2): מפקח הבניין של ג'סיקה.
שחקנים > דמויות אורחות

קלייר טמפל (רוזריו דוסון): אחות מהלז קיטשן. דוסון גילמה את הדמות בתפקיד ראשי בסדרה "דרדוויל" ותשוב לגלמה בסדרות הבאות.
ברט מהוני (רויס ג'ונסון): סגן במשטרת ניו יורק. ג'ונסון מגלם את דמותו של מהוני בתפקיד חוזר בסדרה "דרדוויל".
ריבה קונורס (פריזה פיץ-הנלי): אשתו של לוק קייג'. פיץ-הנלי שבה לגלם את דמותה של קונורס בתפקיד חוזר בסדרה "לוק קייג'".
סמנתה רייס (מישל הרד): תובעת מחוזית. הרד שבה לגלם את דמותה של רייס בתפקיד חוזר בעונתה השנייה של הסדרה "דרדוויל".
דורותי ווקר (רבקה דה מורניי): אמה המתעללת של טריש, סוכנת כישרונות שאמצה את ג'סיקה ג'ונס.
לן סירקיס (ברט אזאר): כריש הלוואות בו נתקלים ג'ונס וקייג' במהלך חקירה.
ד"ר קוזלוב (תומאס קופאצ'י): מנהל ארגון סודי הקשור לעברו של ויל סימפסון.
אינז גרין (לאה גיבסון, עונה 2): אחות לשעבר, הומלסית מוזנחת, עוקצנית וחסרת אכפתיות.